<classify> Katika mchezo huo uliopigwa Uwanja wa Taifa Dar es Salaam, Yanga ilishinda mabao 2-1 na kufikisha pointi 56, moja nyuma ya vinara Simba wenye pointi 57. Akizungumza mara baada ya mchezo huo, Pluijm alisema ulikuwa mchezo mgumu kwao dhidi ya wapinzani wao Mwadui, ambao waliwabana lakini amefurahishwa na ushindi walioupata kwani umezidi kurudisha matumaini yao ya kutetea taji lao la Ligi Kuu msimu huu.Angalau kipindi cha pili, lakini kipindi cha kwanza tulicheza vizuri kwa dakika 10 tu, baada ya hapo tulicheza vibaya na kuwapa nafasi wapinzani wetu kucheza kwa kujiamini na kutushambulia, alisema Pluijm.Kocha huyo alisema ameyaona mapungufu yaliyojitokeza kwenye mchezo huo na wanakwenda kujipanga katika mazoezi ili wasiweze kuyarudia kwenye mchezo wao wa leo dhidi ya Mtibwa Sugar.Kwa upande wake kocha wa Mwadui FC, Jamhuri Kihwelo, Julio amesema kipigo hicho wala hakimuumizi roho, kwa sababu wapinzani wao Yanga walibebwa kwa asilimia kubwa na mwamuzi wa mchezo huo.Julio alisema kitendo cha beki wake, Kurwa Mobby, kutolewa nje kwa kadi nyekundu kilikuwa ni cha kuidhoofisha timu yake ili wapinzani wao wapate nafasi ya kufunga na kuondoka na pointi tatu katika mchezo huo.Ilikuwa ni lazima tufungwe kwa sababu inavyoonekana kama mwamuzi alikuja na maagizo, ukiyaangalia baadhi ya maamuzi yake hayakuwa ya haki kwetu, ikiwemo kadi nyekundu, lakini kwa vile ilishapangwa Yanga washinde tumekubali, alisema Julio.  <topic>: michezo 